Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: 56. számú melléklet a 102/2001. (XII. 16.) FVM rendelethez
Paragraph Index: 2593

4. A rendelet alapján igénybe vett támogatás összegével az erdőgazdálkodók a tárgyévet követő február hó 15-éig kötelesek az erdészeti hatóság felé elszámolni. Az erdészeti hatóság a műszaki átvételek alapján az elszámolásokat felülvizsgálja, igazolja, és intézkedik a támogatás összegének a kiutalásáról, vagy indokolt esetben rendelkezik a visszafizetésről. Amennyiben az éves elszámolás benyújtásakor az erdőgazdálkodó nem csatolja a R. 3—5. számú mellékletei szerinti nyilatkozatokat, úgy a részére még járó támogatás összegét pótköltségvetéssel csak a tárgyévet követő évben benyújtandó költségvetéssel érvényesítheti. A visszafizetéseket, illetve az Evt. alapján az erdészeti hatóság által határozattal elrendelt befizetési kötelezettséget a határozatban megjelölt számlára kell teljesíteni.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes